

LATVIJAS REPUBLIKA

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, www.livani.lv e-pasts: pasts@livani.lv

**2025. gada 27. marta kārtējās pašvaldības domes sēdes lēmumu projekti.**

**1. Par darba kārtību.**

**Darba kārtība:**

1. Par darba kārtību. Ziņo Andris Vaivods.
2. Par konkursu jauniešiem “Stikla iecere 2025”. Ziņo Ināra Kalvāne.
3. Par izmaiņām Ar lauksaimniecības zemi veikto darījumu uzraudzības komisijas sastāvā. Ziņo Jānis Magdaļenoks.
4. Par pašvaldības nekustamā īpašuma “Baltie Bērzi”, Rudzātu pagastā, Līvānu novadā, nodošanu atsavināšanai. Ziņo Andris Vaivods.
5. Par pašvaldības nekustamā īpašuma “Bērzāres”, Rudzātu pagastā, Līvānu novadā izsoles rezultātu apstiprināšanu un pirkuma līguma slēgšanu. Ziņo Andris Vaivods.
6. Par pašvaldības nekustamā īpašuma “Bērzkalnes”, Rudzātu pagastā, Līvānu novadā izsoles rezultātu apstiprināšanu un pirkuma līguma slēgšanu. Ziņo Andris Vaivods.
7. Par nekustamā īpašuma Jersikas pagastā, Līvānu novadā atsavināšanu. Ziņo Andris Vaivods.
8. Par pašvaldībai dividendēs izmaksājamo SIA “Līvānu slimnīca” peļņas daļu par pašvaldības kapitāla izmantošanu 2024.gadā. Ziņo Andris Vaivods.
9. Par aizņēmumu projekta Nr. LL-00088 “Mobilā daudzpakalpojumu koncepcijas izstrāde sociāli mazaizsargātām grupām Līvānos un Mažeiķos" īstenošanai. Ziņo Andris Vaivods.
10. Par Līvānu novada pašvaldības gada pārskatu par 2024.gadu. Ziņo Andris Vaivods.
11. Par nolikumu Mazo grantu projektu konkursam Līvānu novada pašvaldības līdzfinansējuma saņemšanai. Ziņo Andris Vaivods.
12. Par zemes vienības ar kadastra apzīmējumu 7652 004 0153 Jersikas pagastā, Līvānu novadā nomas tiesību izsoles rezultātu apstiprināšanu. Ziņo Andris Vaivods.
13. Par zemes vienības ar kadastra apzīmējumu 7668 007 0188 daļas Rudzātu pagastā, Līvānu novadā nomas tiesību izsoles rezultātu apstiprināšanu. Ziņo Andris Vaivods.
14. Par zemes vienības ar kadastra apzīmējumu 7668 007 0190 daļas Rudzātu pagastā, Līvānu novadā nomas tiesību izsoles rezultātu apstiprināšanu. Ziņo Andris Vaivods.
15. Par telpu Rīgas ielā 113/117, Līvānos izmantošanu. Ziņo Andris Vaivods.
16. Par sagatavošanas klases atvēršanu Jēkaba Graubiņa Līvānu Mūzikas un mākslas skolā. Ziņo Andris Vaivods.
17. Par Latvijas Republikas Neatkarības atjaunošanas gadadienai veltīto sacensību „9. LĪVENHOFAS SKRĒJIENS” nolikuma apstiprināšanu. Ziņo Andris Vaivods.
18. Par Līvānu novada kultūras, tūrisma un sporta pārvaldes rīkoto sporta sacensību un tūrisma pasākumu ieejas un dalības maksu apstiprināšanu. Ziņo Andris Vaivods.
19. Pašvaldības domes priekšsēdētāja, priekšsēdētāja vietnieka, izpilddirektora, izpilddirektora vietnieka informācija. Ziņo Andris Vaivods.

**2. Par konkursu jauniešiem “Stikla iecere 2025”.**

Līvānu novada pašvaldībā 2025. gada 5. martā saņemta Līvānu stikla un amatniecības centra vēstule Nr. 1-6/25/5 ( Reģ. Nr. LNP/2.1.6/25/906 ) “Par konkursu jauniešiem “Stikla iecere 2025”” ar lūgumu apstiprināt iesniegto konkursa jauniešiem “Stikla iecere 2025” nolikuma projektu. Pamatojoties uz Pašvaldību likuma 4. panta pirmās daļas 8. punktu, 5. pantu, 10. panta pirmās daļas 21. punktu un 50. panta pirmo daļu, Līvānu novada pašvaldības dome

NOLEMJ:

1. Apstiprināt Līvānu stikla un amatniecības centra konkursa jauniešiem “Stikla iecere 2025” nolikumu /skat.pielikumā/.

2. Paredzēt atbilstošu finansējumu no Līvānu stikla un amatniecības centra 2025. gada budžeta līdzekļiem.

3. Noteikt, ka atbildīgais par lēmuma izpildi ir Līvānu stikla un amatniecības centra vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*: konkursa „Stikla iecere 2025” nolikums uz 2 (divām) lapām

**3. Par izmaiņām Ar lauksaimniecības zemi veikto darījumu uzraudzības komisijas sastāvā.**

Līvānu novada pašvaldībā 2025. gada 5. martā saņemts Ligitas Ancānes iesniegums (reģ. Nr. LNP/2.2.12/25/27) par izslēgšanu Ar lauksaimniecības zemi veikto darījumu uzraudzības komisijas sastāva ar 2025. gada 14. martu.

Pamatojoties uz Pašvaldību likuma 10. panta pirmās daļas 21. punktu, 53. pantu, saskaņā ar Ligitas Ancānes 2025. gada 5. marta iesniegumu, Līvānu novada pašvaldības dome

NOLEMJ:

1. Izslēgt no Ar lauksaimniecības zemi veikto darījumu uzraudzības komisijas sastāva Ligitu Ancāni ar 2025. gada 14. martu.

2. Noteikt, ka atbildīgais par lēmuma izpildi Ar lauksaimniecības zemi veikto darījumu uzraudzības komisijas priekšsēdētājs.

3. Kontroli par lēmuma izpildi uzdot veikt Līvānu novada pašvaldības izpilddirektoram.

**4. Par pašvaldības nekustamā īpašuma “Baltie Bērzi”, Rudzātu pagastā,**

**Līvānu novadā, nodošanu atsavināšanai.**

2025. gada 25. februārī Līvānu novada domes Privatizācijas un pašvaldības mantas atsavināšanas komisija izskatīja priekšlikumu nodot atsavināšanai pašvaldības nekustamo īpašumu “Baltie Bērzi”, ar kadastra numuru 7668 004 0079, kas atrodas Vidos, Rudzātu pagastā, Līvānu novadā.

Līvānu novada pašvaldības īpašuma tiesības uz zemes vienību “Baltie Bērzi” ar kadastra apzīmējumu 7668 004 0165, kas atrodas Vidos, Rudzātu pagastā, Līvānu novadā, nostiprinātas Latgales rajona tiesas Rudzātu pagasta zemesgrāmatas nodalījumā Nr. 100000816498.

Saskaņā ar Valsts zemes dienesta kadastra reģistra datiem uz zemes vienības atrodas ēkas/būves ar kadastra apzīmējumiem 7668 004 0165 001 (dzīvojamā māja), 7668 004 0165 003 (klēts), 7668 004 0165 004 (šķūnis), 7668 004 0165 005 (sakņu glabātava), 7668 004 0165 006 (šķūnis), 7668 004 0165 007 (šķūnis), 7668 004 0165 008 (kūts), kuru piederība nav noskaidrota.

Zemes lietošanas mērķis (0101) – zeme, uz kuras galvenā saimnieciskā darbība ir lauksaimniecība.

Saskaņā ar 2025. gada 25. februāra Privatizācijas un pašvaldības mantas atsavināšanas komisijas lēmumu Nr. 1.3.17/25/7(1), konstatēts, ka nekustamais īpašums “Baltie Bērzi”, Vidi, Rudzātu pagasts, Līvānu novads ar kadastra numuru 7668 004 0079, kas sastāv no zemes vienības ar kadastra apzīmējumu 7668 004 0079 ar kopējo platību 0,81 ha, nav nepieciešamas pašvaldības funkciju nodrošināšanai.

Publiskas personas mantas atsavināšanas likuma 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Publiskas personas mantas atsavināšanas likuma 5. panta pirmajā daļā noteikts, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija. Pašvaldību likuma 10. panta pirmās daļas 16. punktā noteikts, ka tikai dome var lemt par pašvaldības nekustamā īpašuma atsavināšanu, 73. panta ceturtajā daļā noteikts, ka pašvaldībai ir tiesības nekustamo īpašumu atsavināt.

Ņemot vērā minēto un pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu un 2025. gada 25. februāra Līvānu novada domes Privatizācijas un pašvaldības mantas atsavināšanas komisijas lēmumu Nr. 1.3.17/25/7(1), Līvānu novada pašvaldības dome

NOLEMJ:

1. Nodot atsavināšanai Līvānu novada pašvaldībai piederošo nekustamo īpašumu “Baltie Bērzi” Vidi, Rudzātu pagasts, Līvānu novads ar kadastra numuru 7668 004 0079, kas sastāv no zemes vienības ar kadastra apzīmējumu 7668 004 0165 ar kopējo platību 0,81 ha.

2. Uzdot Līvānu novada Centrālās pārvaldes Nekustamo īpašumu un vides pārvaldības nodaļai lēmuma 1. punktā minētajam īpašumam veikt nekustamā īpašuma novērtēšanu, pieaicinot sertificētu vērtētāju, un vērtējumu iesniegt Līvānu novada domes Privatizācijas un pašvaldības mantas atsavināšanas komisijai.

3. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

5. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

*Pielikumā*: zemes robežu plāns

**5. Par pašvaldības nekustamā īpašuma “Bērzāres”, Rudzātu pagastā, Līvānu novadā izsoles rezultātu apstiprināšanu un pirkuma līguma slēgšanu.**

2024. gada 31. oktobrī Līvānu novada pašvaldības dome pieņēma lēmumu Nr. 13-28 “Par pašvaldības nekustamo īpašumu Rudzātu pagastā, Līvānu novadā nodošanu atsavināšanai”, kur nolēma nodot atsavināšanai nekustamo īpašumu “Bērzāres” ar kadastra numuru 7668 004 0167, kas sastāv no zemes vienības 10,49 ha platībā ar kadastra apzīmējumu 7668 004 0164 un atrodas Rudzātu pagastā, Līvānu novadā.

2025. gada 14. janvārī Līvānu novada domes privatizācijas un pašvaldības mantas atsavināšanas komisija pieņēma lēmumu Nr. 1.3.17/25/1(9) “Par pašvaldības nekustamā īpašuma “Bērzāres”, Rudzātu pagastā, Līvānu novadā izsoles organizēšanu”, kur nolēma atsavināt Līvānu novada pašvaldībai piederošo nekustamo īpašumu “Bērzāres” ar kadastra numuru 7668 004 0167 Rudzātu pagastā, Līvānu novadā, kas sastāv no zemes vienības 10,49 ha platībā ar kadastra apzīmējumu 7668 004 0164, nosakot atsavināšanas veidu – mutiska izsole ar augšupejošu soli un apstiprinot nekustamā īpašuma “Bērzāres”, Rudzātu pagastā, Līvānu novadā izsoles noteikumus. Objekta izsoles sākumcena 48 000,00 EUR tika apstiprināta ar 2024. gada 11. decembra Līvānu novada domes privatizācijas un pašvaldības mantas atsavināšanas komisijas lēmumu Nr. 1.3.17/24/35(6), pamatojoties uz 2024. gada 5. decembra SIA “Latio” nekustamā īpašuma vērtējumu Nr. V/24-4818.

2024. gada 18. februārī ir notikusi nekustamā īpašuma “Bērzāres” ar kadastra numuru 7668 004 0167, Rudzātu pagastā, Līvānu novadā izsole.

Nekustamais īpašums “Bērzāres”, Rudzātu pagastā, Līvānu novadā ar kadastra numuru 7668 004 0167, kas sastāv no zemes vienības 10,49 ha platībā ar kadastra apzīmējumu 7668 004 0164 ir nosolīts par 52 500,00 EUR. Nosolītājs – K. K., deklarētā adrese (adrese).

Saskaņā ar nekustamā īpašuma “Bērzāres”, Rudzātu pagastā, Līvānu novadā izsoles noteikumu 14.punktu, nosolītājs ir iemaksājis nodrošinājumu 4 800,00 EUR. Minēto izsoles noteikumu 36.punkts nosaka, ka nosolītā summa iemaksājama viena mēneša laikā pēc izsoles un iemaksātā nodrošinājuma summa tiek ieskaitīta pirkuma summā. Atlikusī summa 47 700,00 EUR apmērā 2025. gada 3. martā iemaksāta Līvānu novada pašvaldības norēķinu kontā.

Izsoles noteikumu 41. punkts paredz, ka pēc izsoles Līvānu novada pašvaldības dome apstiprina izsoles rezultātus ne vēlāk kā 30 dienu laikā pēc nosolītās cenas pilnīgas samaksas.

Pamatojoties uz 2025. gada 18. februāra Līvānu novada domes Privatizācijas un pašvaldības mantas atsavināšanas komisijas protokolu Nr.1.3.17/25/5 “Pašvaldības nekustamā īpašuma “Bērzāres”, Rudzātu pagastā, Līvānu novadā, izsole”, 2024. gada 14. janvāra “Nekustamā īpašuma “Bērzāres”, Rudzātu pagastā, Līvānu novadā izsoles noteikumi”, Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 3.panta 2. punktu, Publikas personas mantas atsavināšanas likuma 34.pantu, Līvānu novada pašvaldības dome

NOLEMJ:

1. Apstiprināt nekustamā īpašuma “Bērzāres”, Rudzātu pagastā, Līvānu novadā ar kadastra numuru 7668 004 0167, kas sastāv no zemes vienības 10,49 ha platībā, ar kadastra apzīmējumu 7668 004 0164 izsoles rezultātus – nosolītā pirkuma summa 52 500,00 EUR (piecdesmit divi tūkstoši pieci simti euro, 00 centi), nosolītājs – K.K., personas kods (personas kods), deklarētā adrese (adrese).

2. Pēc izsoles rezultātu apstiprināšanas 30 dienu laikā noslēgt pirkuma līgumu ar K. K., personas kods (personas kods), deklarētā adrese (adrese).

3. Noteikt, ka atbildīgais par līguma slēgšanu ir Līvānu novada Centrālās pārvaldes Juridiskās nodaļas vadītājs, atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

5. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

**6. Par pašvaldības nekustamā īpašuma “Bērzkalnes”, Rudzātu pagastā, Līvānu novadā izsoles rezultātu apstiprināšanu un pirkuma līguma slēgšanu.**

2024. gada 31. oktobrī Līvānu novada pašvaldības dome pieņēma lēmumu Nr. 13-28 “Par pašvaldības nekustamo īpašumu Rudzātu pagastā, Līvānu novadā nodošanu atsavināšanai”, kur nolēma nodot atsavināšanai nekustamo īpašumu “Bērzkalnes” ar kadastra numuru 7668 006 0146, kas sastāv no zemes vienības 6,8 ha platībā ar kadastra apzīmējumu 7668 006 0138 un atrodas Rudzātu pagastā, Līvānu novadā.

2025. gada 28. janvārī Līvānu novada domes privatizācijas un pašvaldības mantas atsavināšanas komisija pieņēma lēmumu Nr. 1.3.17/25/2(4) “Par pašvaldības nekustamā īpašuma “Bērkalnes”, Rudzātu pagastā, Līvānu novadā izsoles organizēšanu”, kur nolēma atsavināt Līvānu novada pašvaldībai piederošo nekustamo īpašumu “Bērzkalnes” ar kadastra numuru 7668 006 0146 Rudzātu pagastā, Līvānu novadā, kas sastāv no zemes vienības 6,8 ha platībā ar kadastra apzīmējumu 7668 006 0138, nosakot atsavināšanas veidu – mutiska izsole ar augšupejošu soli un apstiprinot nekustamā īpašuma “Bērzkalnes”, Rudzātu pagastā, Līvānu novadā izsoles noteikumus. Objekta izsoles sākumcena 33 500,00 EUR tika apstiprināta ar 2024. gada 11. decembra Līvānu novada domes privatizācijas un pašvaldības mantas atsavināšanas komisijas lēmumu Nr. 1.3.17/24/35(5), pamatojoties uz 2024. gada 5. decembra SIA “Latio” nekustamā īpašuma vērtējumu Nr. V/24-4819.

2025. gada 4. martā ir notikusi nekustamā īpašuma “Bērzkalnes” ar kadastra numuru 7668 006 0146, Rudzātu pagastā, Līvānu novadā izsole.

Nekustamais īpašums “Bērzkalnes”, Rudzātu pagastā, Līvānu novadā ar kadastra numuru 7668 006 0146, kas sastāv no zemes vienības 6,8 ha platībā ar kadastra apzīmējumu 7668 006 0138 ir nosolīts par 47 500,00 EUR. Nosolītājs – zemnieku saimniecība “MĀRLIENES”, reģistrācijas numurs 41501017842, juridiskā adrese Miera iela 16, Rudzāti, Rudzātu pagasts, Līvānu novads.

Saskaņā ar nekustamā īpašuma “Bērzkalnes”, Rudzātu pagastā, Līvānu novadā izsoles noteikumu 14.punktu, nosolītājs ir iemaksājis nodrošinājumu 3 350,00 EUR. Minēto izsoles noteikumu 36.punkts nosaka, ka nosolītā summa iemaksājama viena mēneša laikā pēc izsoles un iemaksātā nodrošinājuma summa tiek ieskaitīta pirkuma summā. Atlikusī summa 44 150,00 EUR apmērā 2025. gada 10. martā iemaksāta Līvānu novada pašvaldības norēķinu kontā.

Izsoles noteikumu 41. punkts paredz, ka pēc izsoles Līvānu novada pašvaldības dome apstiprina izsoles rezultātus ne vēlāk kā 30 dienu laikā pēc nosolītās cenas pilnīgas samaksas.

Pamatojoties uz 2025. gada 4. marta Līvānu novada domes Privatizācijas un pašvaldības mantas atsavināšanas komisijas protokolu Nr.1.3.17/25/8 “Pašvaldības nekustamā īpašuma “Bērzkalnes”, Rudzātu pagastā, Līvānu novadā, izsole”, 2024. gada 28. janvāra “Nekustamā īpašuma “Bērzkalnes”, Rudzātu pagastā, Līvānu novadā izsoles noteikumi”, Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 3.panta 2. punktu, Publikas personas mantas atsavināšanas likuma 34.pantu, Līvānu novada pašvaldības dome

NOLEMJ:

1. Apstiprināt nekustamā īpašuma “Bērzkalnes”, Rudzātu pagastā, Līvānu novadā ar kadastra numuru 7668 006 0146, kas sastāv no zemes vienības 6,8 ha platībā, ar kadastra apzīmējumu 7668 006 0138 izsoles rezultātus – nosolītā pirkuma summa 47 500,00 EUR (četrdesmit septiņi tūkstoši pieci simti euro, 00 centi), nosolītājs – zemnieku saimniecība “MĀRLIENES”, reģistrācijas numurs 41501017842, juridiskā adrese Miera iela 16, Rudzāti, Rudzātu pagasts, Līvānu novads.

2. Pēc izsoles rezultātu apstiprināšanas 30 dienu laikā noslēgt pirkuma līgumu ar zemnieku saimniecību “MĀRLIENES”, reģistrācijas numurs 41501017842, juridiskā adrese Miera iela 16, Rudzāti, Rudzātu pagasts, Līvānu novads.

3. Noteikt, ka atbildīgais par līguma slēgšanu ir Līvānu novada Centrālās pārvaldes Juridiskās nodaļas vadītājs, atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

5. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

**7. Par nekustamā īpašuma Jersikas pagastā, Līvānu novadā atsavināšanu.**

2024. gada 4. jūlijā Līvānu novada pašvaldībā ir saņemts un reģistrēts ar Nr. LNP/2.7.1/24/32 J. V., deklarētā adrese: (adrese), iesniegums par zemes vienības ar kadastra apzīmējumu 7652 007 0179 nodošanu atsavināšanai.

Ar 2011. gada 24. novembra Līvānu novada domes lēmumu Nr. 21-16(1) “Par zemes lietošanas tiesību izbeigšanu un nomas līgumu slēgšanu” J. V. izbeigtas zemes lietošanas tiesības uz zemes gabalu 3,4 ha platībā ar kadastra numuru 7652 007 0179. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta otrā daļa nosaka, ka persona, kurai zemes pastāvīgās lietošanas tiesības izbeidzas, iegūst zemes nomas pirmtiesības uz tās lietošanā bijušo zemi. 2014. gada 12. maijā ir noslēgts lauku apvidus zemes nomas līgums Nr. LND/2-13.4/14/25 par zemes vienības nomu. 2024. gada 13. augustā noslēgts zemes nomas līgums Nr. LNP/2.13.4.1/24/77.

Līvānu novada pašvaldības nekustamais īpašums, kas atrodas Jersikas pagastā, Līvānu novadā ar kadastra numuru 7652 007 0159, kas sastāv no zemes vienības 3,23 ha platībā ar kadastra apzīmējumu 7652 007 0179, reģistrēts Latgales rajona tiesas Jersikas pagasta zemesgrāmatas nodalījumā Nr. 100000941775.

Privatizācijas un pašvaldības mantas atsavināšanas komisija 2025. gada 4. martā, ņemot vērā SIA “Latio” 2025. gada 14. februāra vērtējumu Nr. V/25-689, saskaņā ar kuru nekustamā īpašuma ar kadastra numuru 7652 007 0159, kas atrodas Jersikas pagastā, Līvānu novadā aprēķinātā tirgus vērtība ir 9 800,00 EUR (deviņi tūkstoši astoņi simti euro, 00 centi), ir pieņēmusi lēmumu Nr. 1.3.17/25/9(5) un noteikusi īpašuma nosacīto cenu 9 800,00 EUR (deviņi tūkstoši astoņi simti euro, 00 centi).

Pamatojoties uz Pašvaldību likuma 10. panta pirmās daļas 16. punktu, 73. panta trešo un ceturto daļu, Publiskas personas mantas atsavināšanas likuma 4. panta ceturtās daļas 8. punktu, 5. panta pirmo daļu, 8. panta otro un trešo daļu, 37. panta pirmās daļas 4. punktu, 44. panta trešo daļu, 441. pirmo un otro daļu, 45. panta sesto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta otro daļu, Līvānu novada pašvaldības dome atklāti balsojot

NOLEMJ:

1. Nodot atsavināšanai nekustamo īpašumu ar kadastra numuru 7652 007 0159 Jersikas pagastā, Līvānu novadā, kas sastāv no zemes vienības 3,23 ha platībā ar kadastra apzīmējumu 7652 007 0179.

2. Apstiprināt nekustamā īpašuma ar kadastra numuru 7652 007 0159 Jersikas pagastā, Līvānu novadā nosacīto cenu 9 800,00 EUR (deviņi tūkstoši astoņi simti euro, 00 centi).

3. Atsavināt, piemērojot atsavināšanas veidu – pārdošanu par brīvu cenu J.V., deklarētā adrese: (adrese), nekustamo īpašumu ar kadastra numuru 7652 007 0159 Jersikas pagastā, Līvānu novadā, kas sastāv no zemes vienības 3,23 ha platībā ar kadastra apzīmējumu 7652 007 0179 par noteikto maksu 9 800,00 EUR (deviņi tūkstoši astoņi simti euro, 00 centi).

4. Atsavināšanas ierosinātajam J. V. viena mēneša laikā no piedāvājuma saņemšanas dienas rakstiski paziņot par pirmpirkuma tiesību izmantošanu un četru mēnešu laikā veikt pirkuma maksas samaksu 9 800,00 EUR (deviņi tūkstoši astoņi simti euro), to ieskaitot Līvānu novada pašvaldības, reģ. Nr. 90000065595, AS „SEB banka”, UNLALV2X, norēķinu kontā: Nr. LV14UNLA0050018690074.

5. Noteikt, ka pirkuma līgums ar J. V. noslēdzams pēc lēmuma 4. punktā noteiktās maksas veikšanas.

6. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs, atbildīgais par līguma slēgšanu – Līvānu novada Centrālās pārvaldes Juridiskās nodaļas vadītājs.

7. Kontroli par rīkojuma izpildi uzdot veikt pašvaldības izpilddirektoram.

8. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

**8. Par pašvaldībai dividendēs izmaksājamo SIA “Līvānu slimnīca” peļņas daļu par pašvaldības kapitāla izmantošanu 2024.gadā.**

Izskatot Sabiedrības ar ierobežotu atbildību “Līvānu slimnīca”, reģ. Nr. 40003231451, juridiskā adrese Zaļā ielā 44, Līvānos, LV-5316, 2025.gada 17.marta vēstuli Nr. 1.6/52 (reģ. 17.03.2025. ar Nr. LNP/2.1.6/25/1054) ar lūgumu atbrīvot sabiedrību no dividenžu maksāšanas par Līvānu novada pašvaldības kapitāla izmantošanu 2024.gadā, tika konstatēts:

1) Kapitālsabiedrības 2024.pārskata gada peļņa sastāda 269 507 EUR;

2) Saskaņā ar 2015.gada 26.novembra Līvānu novada domes lēmumu Nr. 18-21 “Par minimālās dividendēs izmaksājamās peļņas daļas noteikšanu” aprēķinātais dividendēs izmaksājamās 10 % peļņas daļas apmērs no sabiedrības tīrās peļņas par 2024. gadu sastādītu 26 950,70 EUR;

3) Šie līdzekļi nepieciešami kapitālsabiedrības infrastruktūras uzlabošanai – lifta izbūves būvprojekta izstrādei un būvprojekta ekspertīzes veikšanai, avansa nodrošinājumam ES fonda projekta Nr. 4.1.1.1/2/24/I/007 “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” īstenošanai, ēkas 2.stāva gaiteņa un 2 telpu remontam, autostāvvietas izbūves priekšizpētes veikšanai, katlu mājas stacionārā piesārņojuma avota emisijas limita noteikšanas projekta izstrādei, kā arī tehniskās dokumentācijas izstrādei lokālās ventilācijas izbūvei 2.stāva telpām.

Ņemot vērā, ka kapitālsabiedrības pamatdarbība ir saistīta ar tādu uzdevumu izpildi, kuri izriet no pašvaldības funkcijām, Līvānu novada pašvaldības domei jāpieņem tāds lēmums, kas veicinātu Līvānu novada pašvaldības ieguldītā un kapitālsabiedrību pārvaldītā kapitāla atdevi un kapitālsabiedrību vispārējo stratēģisko mērķu, kā arī finanšu un nefinanšu mērķu sasniegšanu.

Ņemot vērā iepriekš minēto, saskaņā ar Līvānu novada pašvaldības izpilddirektora Alda Džeriņa ierosinājumu, pamatojoties uz Līvānu novada domes 2019.gada 27.decembra noteikumu Nr. 7 “Līvānu novada pašvaldības kapitālsabiedrību pārvaldības noteikumi” 9.punktu, kas nosaka, ka Dome ar atsevišķu lēmumu nosaka kārtību, kādā tiek noteikta un ieskaitīta pašvaldības budžetā izmaksājamā peļņas daļa par pašvaldības kapitāla izmantošanu, Publiskas personas kapitāla daļu un kapitālsabiedrību pārvaldības likuma 35.pantu un Pašvaldību likuma 4. panta trešo daļu un 10. panta pirmās daļas 21. punktu, Līvānu novada pašvaldības dome

NOLEMJ:

1.Atļaut Sabiedrībai ar ierobežotu atbildību “Līvānu slimnīca”, reģ. Nr. 40003231451, juridiskā adrese Zaļā ielā 44, Līvānos, LV-5316, nemaksāt Līvānu novada pašvaldībai dividendes no tīrās peļņas par 2024.gadu par pašvaldības kapitāla izmantošanu, līdzekļus novirzot kapitālsabiedrības infrastruktūras uzlabošanai - lifta izbūves būvprojekta izstrādei un būvprojekta ekspertīzes veikšanai, avansa nodrošinājumam ES fonda projekta Nr. 4.1.1.1/2/24/I/007 “Līvānu slimnīcas stacionārās un ambulatorās infrastruktūras attīstība kvalitatīvu veselības aprūpes pakalpojumu pieejamībai” īstenošanai, ēkas 2.stāva gaiteņa un 2 telpu remontam, autostāvvietas izbūves priekšizpētes veikšanai, tehniskās dokumentācijas izstrādei lokālās ventilācijas izbūvei 2.stāva telpām un katlu mājas stacionārā piesārņojuma avota emisijas limita noteikšanas projekta izstrādei.

2. Kontroli par lēmuma izpildi uzdot veikt Līvānu novada pašvaldības izpilddirektoram.

**9. Par aizņēmumu projekta Nr. LL-00088 “Mobilā daudzpakalpojumu koncepcijas izstrāde sociāli mazaizsargātām grupām Līvānos un Mažeiķos" īstenošanai.**

Līvānu novada pašvaldība īsteno Interreg VI-A Latvijas–Lietuvas programmas 2021.–2027.gadam projektu “Mobilā daudzpakalpojumu koncepcijas izstrāde sociāli mazaizsargātām grupām Līvānos un Mažeiķos" (Mobile multiservice concept development for socially vulnerable groups in Livani and Mazeikiai, MultiMobile), ident. Nr. LL-00088, kurš atbilst Līvānu novada pašvaldības integrētās attīstības programmas 2019-2025. gadam investīciju plānā vidējā termiņa attīstības 2. prioritātes (Uzņēmējdarbība, darbs un ģimenes labsajūta) 2.6.rīcības virziena (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša PĀRVALDĪBAS VIDE) 2.6.1.uzdevuma (Uzlabot un pilnveidot valsts un pašvaldības sniegto pakalpojumu klāstu Līvānu novadā) 2.6.1.3. pasākumam (Viedās pilsētas radīšana, ieviešot viedās pilsētas tehnoloģijas dzīves kvalitātes uzlabošanai).

Projekta mērķis ir uzlabot dzīves apstākļus un iedzīvotājiem sniegto pakalpojumu kvalitāti un iespējas tos saņemt attālos, lauku apvidos Līvānu un Mažeiķu reģionos, palielinot piekļuvi mobilajiem digitālajiem sociālajiem pakalpojumiem. Projekta mērķa sasniegšanai paredzētas dažādas aktivitātes, kā viena no tām - jauna elektriskā mikroautobusa, kas aprīkots ar visu nepieciešamo aprīkojumu digitālo pakalpojumu sniegšanai iedzīvotājiem, iegāde katrā no partneru pašvaldībām. Elektriskā mikroautobusa iegādei plānots ņemt aizņēmumu Valsts kasē.

Starp Līvānu novada pašvaldību un LR Viedās administrācijas un reģionālās attīstības ministriju 2024. gada 16.februārī noslēgts līgums par Interreg VI-A Latvijas–Lietuvas programmas 2021.–2027.gadam projekta Nr. LL-00088 “Mobilā daudzpakalpojumu koncepcijas izstrāde sociāli mazaizsargātām grupām Līvānos un Mažeiķos" īstenošanu. Projekta darbības jāīsteno līdz 2026.gada 31.janvārim.

Projekta kopējā summa Līvānu novada pašvaldībai kā vadošajam projekta partnerim un Mažeiķu rajona pašvaldībai kā partnerim ir 420 222,27 EUR. Savukārt Līvānu novada pašvaldības projekta budžeta daļa ir 200 471,02 EUR, t.sk. ERAF finansējums (80%) 160376,81 EUR, valsts budžeta līdzfinansējums (10%) 20047,10 EUR un Līvānu novada pašvaldības līdzfinansējums (10%) 20047,10 EUR.

No Viedās administrācijas un reģionālās attīstības ministrijas projekta īstenošanai saņemts valsts budžeta līdzfinansējuma avansa maksājums 18042,39 EUR un ERAF starpposma maksājums 2000,00 EUR apmērā. Šie līdzekļi tiks izlietoti projekta ietvaros plānoto aktivitāšu - apmācībām jaunā mobilā sociālā pakalpojuma sniedzējiem, projekta administrēšanas, sociālā pakalpojuma video izveides, pieredzes apmaiņas pasākumu organizēšanas u.c. izdevumu apmaksai.

Atbilstoši iepirkuma ID Nr. LNP 2024/43 “Elektriskā mikroautobusa iegāde” rezultātiem elektriskā mikroautobusa iegādes izmaksas sastāda 143990,00 EUR, ieskaitot pievienotās vērtības nodokli. Elektriskā mikroautobusa iegādei ir nepieciešamas aizņēmums līdzfinansējuma daļai un priekšfinansēšanai. Saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 38.panta pirmās daļas 1.punktu, pašvaldība var ņemt aizņēmumu Eiropas Savienības fondu un pārējās ārvalstu finanšu palīdzības līdzfinansēto projektu īstenošanai, ar aizņēmuma apmēru, kas nepārsniedz projekta attiecināmo izmaksu kopsummu.

Pamatojoties uz likuma “Par valsts budžetu 2025. gadam un budžeta ietvaru 2025., 2026. un 2027. gadam” 38.panta pirmās daļas 1.punktu, likuma „Par pašvaldību budžetiem” 22. panta pirmo daļu un 24. pantu, Likuma par budžetu un finanšu vadību 41.panta piekto daļu un Ministru kabineta 2019. gada 10.decembra noteikumiem Nr. 590 „Noteikumi par pašvaldību aizņēmumiem un galvojumiem”, Līvānu novada pašvaldības dome

NOLEMJ:

1. Ņemt ilgtermiņa aizņēmumu 2025.gadā 143990,00 EUR (viens simts četrdesmit trīs tūkstoši deviņi simti deviņdesmit euro) apmērā uz 7 gadiem no Valsts kases ar noteikto gada procentu likmi Interreg VI-A Latvijas–Lietuvas programmas 2021.–2027.gadam projekta Nr. LL-00088 “Mobilā daudzpakalpojumu koncepcijas izstrāde sociāli mazaizsargātām grupām Līvānos un Mažeiķos" īstenošanai priekšfinansējuma un līdzfinansējuma daļas nodrošināšanai, kas atbilst Līvānu novada pašvaldības integrētās attīstības programmai 2019. – 2025. gadam un nodrošina lietderīgu investīciju īstenošanu pašvaldības autonomās funkcijas - nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus izpildei.

2. Aizņēmuma pamatsummas atmaksu veikt no 2026.gada jūnija.

3. Aizņēmuma atmaksu garantēt ar Līvānu novada pašvaldības budžetu.

4. Lēmumu iesniegt Pašvaldību aizņēmumu un galvojumu kontroles un pārraudzības padomē.

5. Noteikt, ka atbildīgie par lēmuma izpildi ir Līvānu novada pašvaldības izpilddirektors un Līvānu novada Centrālās pārvaldes Finanšu nodaļas vadītājs.

**10. Par Līvānu novada pašvaldības gada pārskatu par 2024.gadu.**

Pamatojoties uz Pašvaldību likuma 10.panta pirmās daļas 2.punktu un Ministru kabineta 2021.gada 28.septembra noteikumiem Nr. 652 “Gada pārskata sagatavošanas kārtība”, Līvānu novada pašvaldības dome

NOLEMJ:

1. Apstiprināt Līvānu novada pašvaldības gada pārskatu par 2024.gadu (skat. pielikumā).

2. Noteikt, ka atbildīgais par lēmuma izpildi ir Līvānu novada pašvaldības izpilddirektors.

*Pielikumā*: 1) pārskats uz … lpp.;

 2) zvērinātu revidentu atzinums uz ….lpp.

**11. Par nolikumu Mazo grantu projektu konkursam Līvānu novada pašvaldības līdzfinansējuma saņemšanai.**

Izskatot Līvānu novada Centrālās pārvaldes Plānošanas un attīstības nodaļas izstrādāto nolikumu Mazo grantu projektu konkursam Līvānu novada pašvaldības līdzfinansējuma saņemšanai jauno redakciju, pamatojoties uz projekta atbilstību „Līvānu novada pašvaldības integrētās attīstības programmas 2019 . – 2025. gadam” 1. prioritātes (Dzīves un darba prasmes, pašiniciatīva un uzņēmība) 1.3. rīcības virziena (Visa mūža garumā tiek saglabāta un attīstīta iedzīvotāju pašaktivitāte, uzņēmība, dzīves prasmes, atbildība, gatavība saprātīgi riskēt un vēlme strādāt) 1.3.1. uzdevuma (Nodrošināt mūžizglītības un pašīstenošanās pasākumus Līvānu novada iedzīvotāju uzņēmējdarbības, darba iemaņu, prasmju un personīgās individualitātes attīstībai) 1.3.1.7. pasākumam (Nevalstiskā sektora un iedzīvotāju iniciatīvas grupu darbības attīstība Līvānu novada pievilcīgas dzīves vides veidošanai un sadarbības ar Līvānu novada domi veicināšanai), un Pašvaldību likuma 5. pantu, 10. panta pirmās daļas 21. punktu un 50. panta pirmo daļu, Līvānu novada pašvaldības dome

NOLEMJ:

1. Apstiprināt nolikumu Mazo grantu projektu konkursam Līvānu novada pašvaldības līdzfinansējuma saņemšanai.

2. Noteikt, ka ar šī nolikuma stāšanos spēkā zaudē spēku nolikums projektu konkursam Līvānu novada pašvaldības līdzfinansējuma saņemšanai, kas apstiprināts ar Līvānu novada pašvaldības domes 2024. gada 28. marta sēdes lēmumu Nr. 3-42.

3. Noteikt, ka atbildīgais par lēmuma izpildi ir Līvānu novada Centrālas pārvaldes Plānošanas un attīstības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*: nolikums uz 15 lpp.

**12. Par zemes vienības ar kadastra apzīmējumu 7652 004 0153 Jersikas pagastā, Līvānu novadā nomas tiesību izsoles rezultātu apstiprināšanu.**

Pamatojoties uz Līvānu novada pašvaldības domes 2025. gada 30. janvāra lēmumu Nr. 2-16 “Par pašvaldībai piekritīgo zemes vienību Jersikas pagastā nodošanu nomai”, Līvānu novada domes privatizācijas un pašvaldības mantas atsavināšanas komisijas 2025. gada 4. marta lēmumu Nr. 1.3.17/25/9(2) “Par nomas tiesību izsoles rīkošanu zemes vienībai ar kadastra apzīmējumu 7652 004 0153 Jersikas pagastā, Līvānu novadā” un Līvānu novada domes Privatizācijas un pašvaldības mantas atsavināšanas komisijas 2025. gada 18. marta protokolu Nr.1.3.17/25/10 par Zemes vienības ar kadastra apzīmējumu 7652 004 0153 Jersikas pagastā, Līvānu novadā, nomas tiesību izsoli, saskaņā ar komisijas priekšlikumu, un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, kurā noteikts, ka manta atsavināma un nododama īpašumā vai lietošanā citai personai par iespējami augstāku cenu, un Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Līvānu novada pašvaldības dome

NOLEMJ:

1. Apstiprināt 2025. gada 18. marta zemes vienības ar kadastra apzīmējumu 7652 004 0153, Jersikas pagastā, Līvānu novadā, nomas tiesību izsoles rezultātus.

2. Iznomāt Jersikas pagasta zemnieku saimniecībai “Jaunbērziņi”, reģistrācijas Nr. 45401021674, juridiskā adrese: "Alīnas", Bucenieki, Jersikas pagasts, Līvānu novads zemes vienības 4,98 ha platībā ar kadastra apzīmējumu 7652 004 0153, kas atrodas Jersikas pagastā, Līvānu novadā, par nosolīto summu 183,00 EUR (viens simts astoņdesmit trīs eiro 00 centi) gadā un PVN par hektāru uz pieciem gadiem.

3. Noteikt, ka atbildīgais par līguma slēgšanu ir Līvānu novada Centrālās pārvaldes Juridiskās nodaļas vadītājs, atbildīgais par lēmuma izpildi ir Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

**13. Par zemes vienības ar kadastra apzīmējumu 7668 007 0188 daļas Rudzātu pagastā, Līvānu novadā nomas tiesību izsoles rezultātu apstiprināšanu.**

Pamatojoties uz Līvānu novada pašvaldības domes 2025. gada 30. janvāra lēmumu Nr. 2-14 “Par pašvaldībai piekritīgo zemes vienību daļu Rudzātu pagastā nodošanu nomai”, Līvānu novada domes privatizācijas un pašvaldības mantas atsavināšanas komisijas 2025. gada 4. marta lēmumu Nr. 1.3.17/25/9(3) “Par nomas tiesību izsoles rīkošanu zemes vienības daļai ar kadastra apzīmējumu 7668 007 0188 Rudzātu pagastā, Līvānu novadā” un Līvānu novada domes Privatizācijas un pašvaldības mantas atsavināšanas komisijas 2025. gada 18. marta protokolu Nr.1.3.17/25/11 par zemes vienības ar kadastra apzīmējumu 7668 007 0188 daļas Rudzātu pagastā, Līvānu novadā, nomas tiesību izsoli, saskaņā ar komisijas priekšlikumu, un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, kurā noteikts, ka manta atsavināma un nododama īpašumā vai lietošanā citai personai par iespējami augstāku cenu, un Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Līvānu novada pašvaldības dome

NOLEMJ:

1. Apstiprināt 2025. gada 18. marta zemes vienības ar kadastra apzīmējumu 7668 007 0188 daļas Rudzātu pagastā, Līvānu novadā, nomas tiesību izsoles rezultātus.

2. Iznomāt Rudzātu pagasta zemnieku saimniecībai “Ošmala”, reģistrācijas Nr. 47701009912, juridiskā adrese: Rudzāti, Rudzātu pagasts, Līvānu novads zemes vienības ar kadastra apzīmējumu 7668 007 0188 daļu 1,3 ha platībā, kas atrodas Rudzātu pagastā, Līvānu novadā, par nosolīto summu 243,00 EUR (divi simti četrdesmit trīs eiro 00 centi) gadā un PVN par hektāru uz pieciem gadiem.

3. Noteikt, ka atbildīgais par līguma slēgšanu ir Līvānu novada Centrālās pārvaldes Juridiskās nodaļas vadītājs, atbildīgais par lēmuma izpildi ir Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

**14. Par zemes vienības ar kadastra apzīmējumu 7668 007 0190 daļas Rudzātu pagastā, Līvānu novadā nomas tiesību izsoles rezultātu apstiprināšanu.**

Pamatojoties uz Līvānu novada pašvaldības domes 2025. gada 30. janvāra lēmumu Nr. 2-14 “Par pašvaldībai piekritīgo zemes vienību daļu Rudzātu pagastā nodošanu nomai”, Līvānu novada domes privatizācijas un pašvaldības mantas atsavināšanas komisijas 2025. gada 4. marta lēmumu Nr. 1.3.17/25/9(4) “Par nomas tiesību izsoles rīkošanu zemes vienības daļai ar kadastra apzīmējumu 7668 007 0190 Rudzātu pagastā, Līvānu novadā” un Līvānu novada domes Privatizācijas un pašvaldības mantas atsavināšanas komisijas 2025. gada 18. marta protokolu Nr.1.3.17/25/12 par zemes vienības ar kadastra apzīmējumu 7668 007 0190 daļas Rudzātu pagastā, Līvānu novadā, nomas tiesību izsoli, saskaņā ar komisijas priekšlikumu, un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, kurā noteikts, ka manta atsavināma un nododama īpašumā vai lietošanā citai personai par iespējami augstāku cenu, un Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Līvānu novada pašvaldības dome

NOLEMJ:

1. Apstiprināt 2025. gada 18. marta zemes vienības ar kadastra apzīmējumu 7668 007 0190 daļas Rudzātu pagastā, Līvānu novadā, nomas tiesību izsoles rezultātus.

2. Iznomāt Rudzātu pagasta zemnieku saimniecībai “Ošmala”, reģistrācijas Nr. 47701009912, juridiskā adrese: Rudzāti, Rudzātu pagasts, Līvānu novads zemes vienības ar kadastra apzīmējumu 7668 007 0190 daļas 10,4 ha platībā, kas atrodas Rudzātu pagastā, Līvānu novadā, par nosolīto summu 341,00 EUR (trīs simti četrdesmit viens eiro 00 centi) gadā un PVN par hektāru uz pieciem gadiem.

3. Noteikt, ka atbildīgais par līguma slēgšanu ir Līvānu novada Centrālās pārvaldes Juridiskās nodaļas vadītājs, atbildīgais par lēmuma izpildi ir Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi uzdot veikt Līvānu novada pašvaldības izpilddirektoram.

**15. Par telpu Rīgas ielā 113/117, Līvānos izmantošanu.**

Izskatot 2025. gada 27. februāra Jaunsardzes centra vēstuli Nr. 3/2.1-2/106 ( reģistrēta 28.02.2025., Reģ. Nr. LNP/2.1.6/25/853 ) par telpu bezatlīdzības izmantošanu Rīgas ielā 113/117, Līvānos regulārai (ikmēneša) jaunsargu instruktoru izglītojošo semināru organizēšanai, kas vērsta uz jaunsargu interešu izglītību un valsts aizsardzības mācību katra mēneša pēdējā pirmdienā, ņemot vērā 2022. gada 7. marta Jaunsardzes centra un Līvānu novada pašvaldības sadarbības līgumu Nr. SAD/2022/42, kas paredz pašvaldības vai izglītības iestādes atbalstu jaunsargu interešu izglītības un valsts aizsardzības mācības īstenošanā, saskaņā ar 2018. gada 20. februāra Ministru kabineta noteikumu Nr. 97 “Publiskas personas mantas iznomāšanas noteikumi” 7. punktu un pamatojoties uz Pašvaldību likuma 10. panta pirmās daļas 21. punktu, Līvānu novada pašvaldības dome

NOLEMJ:

1. Atļaut Jaunsardzes centram, reģ. Nr. 90009222536, Talejas iela 1, Rīga, LV-1026, bez atlīdzības izmantot ēkas Rīgas ielā 113/117, Līvānos, saskaņojot izmantošanas laikus ar Līvānu novada Centrālās pārvaldes Saimnieciskā nodrošinājuma nodaļas vadītāju, sekojošas telpas:

1.1. aktu zāli (kopējā sapulces telpa);

1.2. trīs teorētisko nodarbību klases;

1.3. konferenču zāli/virtuvi;

1.4. labierīcības (WC) telpas;

2. Noteikt, ka atbildīgais par lēmuma izpildi ir Līvānu novada Centrālās pārvaldes Saimnieciskā nodrošinājuma nodaļas vadītājs.

3. Kontroli par lēmuma izpildi uzdot veikt Līvānu novada pašvaldības izpilddirektoram.

**16. Par sagatavošanas klases atvēršanu Jēkaba Graubiņa Līvānu Mūzikas un mākslas skolā.**

2025. gada 3.martā saņemta Jēkaba Graubiņa Līvānu Mūzikas un mākslas skolas vēstule Nr. 1.18/22 (reģistrēta 03.03.2025. ar Nr. LNP/2.1.6/25/878) par atļauju no šī gada 4. marta atvērt pašapmaksas sagatavošanas grupu audzēkņiem, kuri 2025./2026. mācību gadā vēlas mācīties Jēkaba Graubiņa Līvānu Mūzikas un mākslas skolas 1. klasē, profesionālās ievirzes izglītības programmās. Pamatojoties uz Jēkaba Graubiņa Līvānu Mūzikas un mākslas skolas nolikuma 43.1. punktu un Pašvaldību likuma 4. panta pirmās daļas 4. punktu, 10. panta pirmās daļas 21. punktu, Līvānu novada pašvaldības dome

NOLEMJ:

1. Noteikt mācību maksu Jēkaba Graubiņa Līvānu Mūzikas un mākslas skolas sagatavošanas grupu audzēkņiem, kuri 2025./2026. mācību gadā vēlas mācīties Jēkaba Graubiņa Līvānu Mūzikas un mākslas skolas 1. klasē profesionālās ievirzes izglītības programmās, 17,00 euro mēnesī par 0.25 stundām nedēļā - instrumentu spēle un 1 stundu nedēļā - mūzikas mācība.

2.Noteikt, ka sagatavošanas grupas audzēkņu mācību maksa tiek novirzīta sagatavošanas grupas pedagogu darba samaksai un valsts sociālās apdrošināšanas obligātajām iemaksām.

3. Noteikt, ka atbildīgais par lēmuma izpildi ir Jēkaba Graubiņa Līvānu Mūzikas un mākslas skolas direktors.

4. Kontroli par lēmuma izpildi uzdot veikt Līvānu novada pašvaldības izpilddirektoram.

**17. Par Latvijas Republikas Neatkarības atjaunošanas gadadienai veltīto sacensību „9. LĪVENHOFAS SKRĒJIENS” nolikuma apstiprināšanu.**

Izskatot Līvānu novada Kultūras, tūrisma un sporta pārvaldes iesniegto Latvijas Republikas Neatkarības atjaunošanas gadadienai veltīto sporta sacensību „9. LĪVENHOFAS SKRĒJIENS” nolikuma projektu, kurā noteikta sacensību norises, dalībnieku pieteikšanas, uzņemšanas, rezultātu vērtēšanas un apbalvošanas kārtība, pamatojoties uz Pašvaldību likuma 4. panta pirmās daļas 6. un 7. punktu, 10. panta pirmās daļas 21. punktu un 50. panta pirmo daļu, Līvānu novada pašvaldības dome

NOLEMJ:

1. Apstiprināt Latvijas Republikas Neatkarības atjaunošanas gadadienai veltīto sporta sacensību „9. LĪVENHOFAS SKRĒJIENS” nolikumu.

2. Noteikt, ka atbildīgais par lēmuma izpildi ir Līvānu novada kultūras, tūrisma un sporta pārvaldes vadītājs.

3. Kontroli par lēmuma izpildi veikt Līvānu novada pašvaldības izpilddirektoram.

*Pielikumā*: sporta sacensību „9. LĪVENHOFAS SKRĒJIENS” nolikums uz 3 lpp.

**18. Par Līvānu novada kultūras, tūrisma un sporta pārvaldes rīkoto sporta sacensību un tūrisma pasākumu ieejas un dalības maksu apstiprināšanu.**

Izskatot Līvānu novada kultūras, tūrisma un sporta pārvaldes 2025. gada 18. marta iesniegumu Nr. KTSP/1.16/25/10 (reģistrēts pašvaldībā 24.03.2025 ar Nr.LNP/2.1.6/25/1130) par dalības un ieejas maksu apstiprināšanu Līvānu novada kultūras, tūrisma un sporta pārvaldes organizētajās sporta sacensībās un tūrisma pasākumos 2025. gadā un pamatojoties uz Pašvaldību likuma 4. panta pirmās daļas 6. punktu, kas nosaka pašvaldības autonomo funkciju - īstenot veselīgu dzīvesveidu veicināšanas pasākumus, 4. panta pirmās daļas 7. punktu, kas nosaka, ka viena no pašvaldības autonomajām funkcijām ir atbalstīt sportistu darbību un sniegt atbalstu sporta pasākumu organizēšanai, 5. panta 1. punktu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, pamatojoties uz Pašvaldību likuma 10.panta pirmās daļas 21.punktu, kas nosaka, ka domes kompetencē ir pieņemt lēmumus citos ārējos normatīvajos aktos paredzētajos gadījumos, Līvānu novada pašvaldības dome

NOLEMJ:

1. Apstiprināt Līvānu novada kultūras, tūrisma un sporta pārvaldes organizēto sporta sacensību dalības maksu 2025. gadam saskaņā ar pielikumu Nr.1.

2. Apstiprināt Līvānu novada kultūras, tūrisma un sporta pārvaldes organizēto tūrisma pasākumu ieejas maksu 2025. gadam saskaņā ar pielikumu Nr.2.

3. Noteikti, ka ieņēmumi no dalības un ieejas maksām tiek novirzīti Līvānu novada kultūras, tūrisma un sporta pārvaldes budžetā un tiek izlietoti pasākumu organizēšanai.

4. Noteikt, ka atbildīgais par lēmuma izpildi ir Līvānu novada kultūras, tūrisma un sporta pārvaldes vadītājs.

5. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*:

1) Līvānu novada kultūras, tūrisma un sporta pārvaldes organizēto sporta sacensību dalības maksa 2025. gadam uz 2 lpp.,

2) Līvānu novada kultūras, tūrisma un sporta pārvaldes organizēto tūrisma pasākumu ieejas maksa 2025. gadam uz 1 lpp.

**19. Pašvaldības domes priekšsēdētāja, priekšsēdētāja vietnieka, izpilddirektora, izpilddirektora vietnieka informācija.**

27. februārī Līvānu novada pašvaldības vadība un speciālisti tikās ar ASV vēstniecības diplomāti, Politikas un ekonomikas nodaļas pārstāvi Rejnu Fārnsvortu (Rayna Farnsworth), kura darba vizītē apmeklēja Līvānus. Vizītes mērķis bija gūt ieskatu par Līvānu novada pašvaldības darbu un uzņēmējdarbības vidi novadā.

28. februārī Līvānu novada pašvaldības domes priekšsēdētājs Andris Vaivods piedalījās Latvijas Pašvaldību savienības un Latvijas Drošības un aizsardzības federācijas organizētajā sanāksmē/seminārā “Pašvaldības iekšējā drošība – sadarbība ar valsti un privāto sektoru”, kas notika Rīgas Domē.

1. martā Līvānu novada pašvaldības domes priekšsēdētājs Andris Vaivods pārstāvēja pašvaldību Līvānu novada senioru pasākumā Turku saieta namā, kur tika izteiktas pateicības novada aktīvajiem senioriem, kuri ar savu iniciatīvu līdzdarbojas novada attīstībā.

3. martā Līvānu novada pašvaldības domes priekšsēdētājs Andris Vaivods Daugavpilī tikās ar Valsts policijas Latgales reģiona pārvaldes priekšnieku Gundaru Tropu. Tikšanās laikā tika pārrunāti jautājumi par situāciju drošības jomā Latgalē un Līvānu novadā, Valsts policijas un pašvaldības policijas sadarbību sabiedriskās kārtības un drošības nodrošināšanā.

4. martā Līvānu novada pašvaldības izpilddirektora vietniece Aija Usāne videokonferences režīmā piedalījās biedrības “Preiļu - Līvānu novadu partnerība “KŪPĀ”” sēdē, kur tika pārrunāti jautājumi par šī gada Leader programmas projektu iespējām.

4. martā Līvānu novada pašvaldības domes priekšsēdētāja vietniece Ginta Kraukle piedalījās attālinātajā biedrības “Reģionālo attīstības centru un novadu apvienība” sanāksmē.

5. martā Līvānu novada pašvaldības vadība un speciālisti pieredzes apmaiņas nolūkā tikās ar Preiļu novada pašvaldības speciālistiem, kuri apmeklēja Līvānus, lai pārrunātu jautājumus par šobrīd aktuālo projektu īstenošanas gaitu un nākotnes iecerēm.

5. martā Līvānu novada Kultūras centrā notika Līvānu novada Teritorijas plānojuma 1.redakcijas publiskā apspriešana. Piedalījās Līvānu novada pašvaldības vadība un speciālisti.

6. martā Līvānu novada pašvaldības vadība tikās ar Līvānu novada kultūras, tūrisma, sporta, muzeju un bibliotēku iestāžu vadītājiem.

7. martā Līvānu novada pašvaldības domes priekšsēdētājs Andris Vaivods attālināti, videokonferences režīmā piedalījās biedrības “Reģionālo attīstības centru un novadu apvienība” sapulcē.

11. martā Jersikas, Rudzātu un Turku pagastos, bet 12. martā Rožupes un Sutru pagastos notika Līvānu novada Teritorijas plānojuma 1.redakcijas publiskā apspriešana. Piedalījās Līvānu novada pašvaldības vadība un speciālisti.

12. martā Līvānu novada pašvaldības domes priekšsēdētājs Andris Vaivods piedalījās Latvijas Pašvaldību savienības paplašinātajā Valdes sēdē Rīgā. Darba kārtībā bija valdes tikšanās ar satiksmes ministru Ati Švinku, labklājības ministru Reini Uzulnieku un izglītības un zinātnes ministri Daci Melbārdi. Tika pārrunātas nozaru aktualitātes.

12. martā Līvānu novada pašvaldības izpilddirektors Aldis Džeriņš tikās ar energoauditoru, kas veica pašvaldības iekšējo energoauditu.

13. martā Līvānu novada pašvaldības vadība sanāksmē ar Līvānu novada pagastu apvienības vadību un darbiniekiem pārrunāja veicamos uzdevumus, darba aktualitātes un pasākumus novada lauku teritoriju attīstībai.

14. martā Līvānu novada pašvaldības izpilddirektora vietniece Aija Usāne vadīja Dzīvokļu jautājumu komisijas sēdi.

15. martā Līvānu novada pašvaldības domes vadība sveica Līvānu amatierteātra kolektīvu 75 gadu jubilejā kopš amatierteātra dibināšanas.

19. martā Līvānu novada pašvaldības domes priekšsēdētājs Andris Vaivods attālināti, videokonferences režīmā piedalījās biedrības “Reģionālo attīstības centru un novadu apvienība” sapulcē, kurā piedalījās aizsardzības ministrs Andris Sprūds un valsts sekretārs Aivars Purviņš.

17. martā Līvānu novada pašvaldības izpilddirektors Aldis Džeriņš sanāksmē ar SIA “Līvānu siltums”, SIA “Līvānu dzīvokļu un komunālā saimniecība” un SIA “Līvānu slimnīca” pārstāvjiem pārrunāja uzņēmumu darba aktualitātes, tai skaitā jautājumus par uzņēmumu gada pārskatiem.

18. martā Līvānu novada pašvaldības vadība videokonferences režīmā piedalījās Valsts drošības dienesta rīkotajā seminārā par iekšējās drošības jautājumiem.

18. martā Līvānu novada pašvaldības izpilddirektors Aldis Džeriņš tikās ar SIA “Līvānu siltums” speciālistiem, lai pārrunātu Līvānu pilsētas siltumapgādes jautājumus.

19. martā Līvānu novada pašvaldības domes priekšsēdētājs Andris Vaivods un deputāts, Līvānu 1. vidusskolas direktors Gatis Pastars tikās ar Nacionālo bruņoto spēku pārstāvjiem par kadetu vidusskolas izveides iespējām un tās potenciālo lokācijas vietu Latgales reģionā. Plānots, ka skola varētu sākt darbību 2026. gada 1. septembrī.

19. martā Līvānu novada pašvaldības vadība piedalījās Līvānu pilsētas svētku, kas notiks no 2025.gada 17. līdz 19. jūlijam, organizatoriskās darba grupas sanāksmē, kā arī tikās ar speciālistiem sanāksmē saistībā ar Latvijas – Lietuvas pārrobežu projektu iespējām.

20. martā Līvānu novada pašvaldības vadība tikās ar vides aizsardzības un reģionālās attīstības ministri Ingu Bērziņu, kura apmeklēja Līvānu novadu reģionālās vizītes ietvaros.

20. martā Līvānu novada pašvaldības domes vadība kā iestādes dibinātāja pārstāvis piedalījās sarunā ar akreditācijas komisiju saistībā ar Līvānu novada pirmsskolas izglītības iestādes “Rūķīši” vadītāja akreditāciju.

20. martā notika Līvānu novada pašvaldības domes komiteju sēdes.

21. martā Līvānu novada pašvaldības domes priekšsēdētājs Andris Vaivods un Rudzātu vidusskolas direktora vietniece Maija Brūvere apmeklēja tikšanos ar izglītības un zinātnes ministri Daci Melbārdi, kura reģionālajā vizītē viesojās Rēzeknes novadā.

21. martā Līvānu novada pašvaldības izpilddirektors Aldis Džeriņš piedalījās SIA “Atkritumu apsaimniekošanas Dienvidlatgales starppašvaldību organizācija” rīkotajā seminārā, kas notika atkritumu poligona “Cinīši” teritorijā.

21. martā Līvānu novada pašvaldības domes priekšsēdētāja vietniece Ginta Kraukle pēc biedrības “Baltā māja” uzaicinājuma tikās ar senioriem no dažādām Latvijas pašvaldībām, kas iesaistījušies projektā “Trešās paaudzes universitāšu tīkla izveide Latvijā sabiedrības vecākās paaudzes sociālās labklājības un drošības vairošanas interesēs”.